text: Reuters skrivar 16. januar, at europeiskir handilsmenn skunda sær at fylla goymslurnar við russiskum diesel meðan tíð er, áðrenn eitt europeiskt bann kemur í gildi, sum væntandi fer at stramma útboðið, broyta altjóða farmaleiðirnar og vaksa um prís-óstøðugleikan.
text: #000002
text: Reuters skrivar, at bannið sannlíkt fer at elva til mangul í dieselveitingunum, sum Europa síðani vónar at kunna viga upp fyri við kinesiskum brennievni, sum lutvíst verður framleitt úr russiskari ráolju.
text: #000003
text: Reuters skrivar, at Kina hækkar sínar útflutningskvotur fyri reinsaðar oljuúrdráttir í 2023.
text: #000004
text: Diesel, sum helst verður meginparturin av hesum útflutninginum, kann koma upp á 400000-600.000 tunnur um dagin í januar til juni, sigur Mark Williams, frá konsulentfelagnum Wood Mackenzie, við Reuters.
text: #000005
text: “Men uttan so at kinesiski útflutningurin kemur vestureftir, fer Europa neyvan at klára at viga upp fyri ta hálvu millión tunnurnar um dagin av russiskum diesel, sum verður mist av handilsstongslinum,” siga greinarar við Reuters.
text: #000006
text: Europeiski innflutningurin av russiskum diesel er í løtuni 770.000 tunnur um dagin. Hetta er tað hægsta síðani mars mánað seinasta ár, sambært greinarafelagnum Vortexa.
text: #000007
text: Russland hevur leingi verið høvuðsveitari av diesel til Europa, sum ikki hevur nóg stóran reinsikapasitet til tess at kunna framleiða nóg nógv til at nøkta tørvin frá stóra “flotanum” av diesel drivnum bilum.
text: #000009
text: Sjálvt ímeðan stjórnir og fyritøkur royndu at kvetta búskaparligu bondini við Russland eftir innrásina seinasta ár, kom nærum helvtin av øllum diesel innflutninginum úr Russlandi, veit Reuters at siga.
text: #000010
text: Eitt ES bann á russiska ráolju, sum kom í gildi í desember, verður so frá 5. februar víðkað til eisini at fevna um reinsað brennievni so sum diesel.
text: #000011
text: Europeisku keypararnir hava skundað sær at fylla dieselgoymslurnar á tremur áðrenn bannið tekur við, og eru goymslurnar tað hægsta, tær hava verið síðani oktober 2021, vísa tøl frá hollendsku ráðgevarafyritøkuni, Insights Global.
text: #000013
text: Summi av heimsins størstu tangaskipum, sum kunnu lasta 2 mió tunnur av olju, eru seinastu mánaðirnar leigað til at flyta diesel úr Asia og Miðeystri til Europa.
text: #000015
text: At frakta brennievni úr Russlandi til útnyrðings Europa tekur vanliga eina viku, meðan ein last eystanífrá tekur upp til 8 vikur í miðal, og hetta elvir sum vera mann til hægri fraktkostnað.
text: #000016
text: Letland, sum hevur mark við Russland, innflutti sína fyrstu last av diesel úr Kina hendan mánaðin, og tað vísir sambært Reuters, hvussu handilsleiðirnar vera teknaðar av nýggjum í hesum døgum.
text: #000017
text: Eftirspurningurin eftir tangaskipum at frakta reinsaða oljuframleiðslu fer væntandi at hækka 7,2 % í 2023 samanborið við triðja ársfjórðing í 2022 vegna longu skippingleiðirnar, sigur Matt Wright, frakt greinari hjá Kpler við Reuters.
text: #000018
text: Longri ferðaleiðir fara at økja um eftirspurningin eftir skipum at sigla við dieselveitingum.
text: #000019
text: “Tað fer at vera nokkso baldrut hesar fyrstu 12 vikurnar, meðan heimshandilin finnur sær nýggjar leiðir,” segði Alan Gelder, ovastin fyri oljugransking hjá WoodMac, við Reuters.
text: #000020
text: Bæði lóður og royndir hermenn eru við ganga undan hjá Ukraina
text: #000029